שמואל תפילינסקי

שמואל תפילנסקי (1888, תרמ"ו - 24 במרץ 1945, י' בניסן תש"ה) רב ירושלמי, מרבני ישיבת עץ חיים. התפרסם בחיבורו 'קונטרס הצוואה'.

חייו 
שמואל נולד בירושלים, לנתנאל סופר-תפילינסקי. עיקר לימודו היה אצל אביו נתנאל, אך למד גם אצל דודו, אחי אמו, רבי לייב בנו רבי טודרוס לווין (שהיה חתנו של רבי זלמן בהר"ן), שאף ראה בו כרבו, ולא עשה דבר מבלי שקיבל את הסכמתו קודם.

נישא לאסתר רבקה לבית זיסרמן. אשתו נפטרה צעירה לימים, והשאירה בביתם שלושה בנות קטנות, והם גדלו בבית סבם רבי ברוך יעקב זיסרמן. לאחר פטירתה נישא בשנית לבתו של המקובל רבי יעקב גדליה שכטר.

שנים מספר היה נמנה עם ראשי הלומדים בחצר שטרויס. בשנת תרצ"ו עבר להתגורר בבתי ברוידא. ביתו היה בן ביתו של דודו רבי לייב טודרוס, לביתו של רבי מאיר ידלר. בבתי ברוידא היה משמש כבעל תוקע ובעל קורא.

סדר יומו התחיל בחצות הלילה עם תיקון חצות. כשהוא מקפיד כל ימיו להתפלל כותיקין.

הרבה לעסוק בענייני הלכות שבת, ומסכת שבת הייתה שגורה בפיו בעל פה. כן הכין לדפוס שלושה כרכים של ספר העוסק בהלכות שבת, אך לא הספיק להדפיסו, וברבות הימים נעלם.

בספר מאורי אש מרבי שלמה זלמן אוירבך מובאים כמה מכתבים בהם דן עם הגרש"ז בעניין מוקצה של שלהבת ואש. התכתב גם עם רבי ישראל זאב מינצברג בעניין חמץ בשבת שלאחר פסח, האם נאסר משום מוקצה.

סיפר על עצמו, שמאז נישואיו לא היה אפילו שבוע אחד בו ידע מאין יהיה לו כסף להוצאת שבת, ועל אף זאת מעולם לא דאג בעקבות כך.

נולד בשבת. ונפטר בשבת הגדול תש"ה.

חיבוריו 
רבי שמואל חיבר כמה חיבורים:
 קונטרס הצוואה - על ענייני אמונה וביטחון, תלמוד תורה, חינוך הבנים, ועל ענייני מעשר כספים ועוד.

לספר כמה הסכמות מרבני ירושלים, ביניהם רבי יוסף צבי דושניסקי
 אבן שמואל - על מסכת שבת. הספר היה מוכן לדפוס אך אבד.

משפחתו 
מזיווגו הראשון עם אסתר רבקה זיסרמן נולדו לו שלושה בנות:
 בתו רחל, נישאה לשמעון דוב קרישבסקי
 בתו, הדסה חנה, נישאה לחיים דוד גולדברג-ידלר בנו של רבי בן ציון ידלר
 בתו חייה בילא, נישאה לרבי נחום פרידמן

מזיוגו השני עם דבורה בתו של המקובל רבי יעקב גדליה שכטר, נולדו שתי בנות ושלוש בנים:
 בנו, רבי נתנאל תפילנסקי, (נולד בתר"פ) נישא לביתו של רבי דוד שכטר
 בתו, רבקה, נישאה לשמעון לורינץ
 בנו, יעקב גדליה, (נולד בז' באלול תרפ"ג), מחבר ספר מעלת היסורין.
 בתו, שרה הינדא
 בנו, חיים טודרוס.

לקריאה נוספת 
 מיקירי ירושלים - מאת נתן אנשין

קישורים חיצוניים

הערות שוליים 

ירושלים: אישים
אנשי היישוב הוותיק ילידי ארץ ישראל
יהודים הקבורים בהר הזיתים: חלקת הפרושים
ארץ-ישראלים שנפטרו ב-1945